12-jarige skiet ma per ongeluk op Oukersaand doodArgieffoto JONGSTE: Die meisie was glo 12 jaar oud. Die berig word só gewysig. ŉ 12-jarige meisie van Bellville het per ongeluk haar ma doodgeskiet met ŉ windbuks wat haar broer as ŉ Kersgeskenk gekry het, het Beeld Vrydag berig. Die 45-jarige vrou het op Oukersaand in ŉ hospitaal in Kaapstad gesterf ná die voorval in Oude Westhoff in Bellville. Die meisie se ouer boetie het die windbuks as Kersgeskenk ontvang. Lt.kol. André Traut, woordvoerder van die polisie, het aan Beeld gesê hulle ondersoek die saak. -SAPA